Юрий Панько

Позарядови професор др Юрий Панько (*3. май 1933 - †22. юний 2017), визначни русински филолоґ, линґвиста, кодификатор русинского язика, слависта,  лексикоґраф, автор модерного словацко-русинского  словнїка, учитель и академски преподавач

Юрий Панько  народзени 3. мая 1933. року у русинским валалє Рокитив при Гуменим,  дзе закончел основну школу а 1945. року ступел до Русийскей ґимназиї  у Гуменим дзе 1953. року зложел матурски испит. Предлужел студирац українски язик и литературу, дипломовал 1957. року и почал робиц як преподавач у  штреднєй школи у  Старей Любовнї.  У медзичаше Юрий Панько позарядово студирал русийски язик и литературу у Прешове а 1962. року  постал асистент на Катедри за русийски язик и литературу  Универзитета П. Й. Шафарика. Од 1964. року Юрий Панько бул на постдипломских студийох  на Универзитету у Брну (нєшкайши Масариков универзитет), а 1970. року здобул  званє доктора филозофиї на осову докторскей дисертциї. 

Юрий Панько 1975.  року, нє по своєй дзеки,  мушел  зохабиц  универзитетску роботу и прейсц на роботу технїчного роботнїка у шпиталю, та потим робел як учитель у Старей Любовнї и учиталь-вихователь у интернату у Прешове.

После  паду комунизма 1990. року Юрий Панько ше врацел на Катедру за русийски язик и литерауру универзитета у Прешове (1991. року одбранєл кандидатску тезу, а 1994. року здобул званє  позарядового професора) и ту преподавал  синтаксу русийского язика по одход до пензиї. 

Позарядови проф. др Юрий Панько написал вецей як 140 науково роботи хтори обявени у наукових часописох и русинских  периодичних публикацийох.  Др Панько бул  коавтор  учебнїка українского язика (у цеку  шейдзешатих рокох  20. вику) и академских скриптох.  После политичних пременкох концом  осемдзешатих  рокох 20. вику Юрий Панько активно участвовал у  руху  русинского препороду, кед бул  єден спомедзи главних кодификаторох русинского язика у Словацкей и автор и коавтор публикацийох з обласци правилох русинского язика, цо приведло до урядовей кодификациї  русинского язика  1995. року. Попри  коло 10  наукових роботох з обласци  русинских студийох Юрий Панько тиж и автор  модерного двотомового словацко-русинского словнїка и других лексикоґрафских публикацийох. 

Др Юрий Панько умар 22. юния 2017. року, у 84. року живота. Поховани є у  русинским валалє Орябина. 

 Вонкашнї вязи 

https://www.lem.fm/odyishol-dots-pgdr-yuriy-panko-kodifikator-rusinskogo-yazyika-1933-2017/  Одышол доц. ПгДр. Юрий Панько, кодифікатор русиньского языка (1933-2017), Демко Трохановски, вебсайт lem.fm, 23. юний 2017.

Катеґория:Руснаци у Словацкей
Катеґория:Учителє
Катеґория:Линґвисти
Катеґория:Слависти
Катеґория:Докторе наукох
Катеґория:Професоре
Катеґория:Лексикоґрафе
Катеґория:3. май
Катеґория:Народзени 1933
Катеґория:22. юний
Катеґория:Умарли 2017